Сваю спартыўную кар’еру юнак пачаў яшчэ ў 5 класе, калі ў складзе зборнай каманды школы трапіў на абласную спартакіяду па стрытболе сярод юнакоў па месцы жыхарства, у Гродне. Удалая гульня не засталася без увагі трэнераў з абласнога цэнтра, і Уладзіслаў на працягу некалькіх гадоў заставаўся сапраўдным лідарам каманды Гродзенскай вобласці, якую двойчы прыводзіў да чэмпіёнства ў першынстве Рэспублікі Беларусь па баскетболе. У гэты ж час былі выступленні за гродзенскія каманды СДЮШАР Гродна, “Рэгіён-2010” (Гродзенскі раён), БК “Мешчаракова” (Мінск), “СДЮШАР Мінск — 2006”. Ва ўсіх камандах Уладзіслаў Блізнюк быў на вядучых ролях, неаднойчы станавіўся лепшым гульцом турніраў абласнога, рэспубліканскага і міжнароднага ўзроўняў.